આરએસએસના નાગપુરમાં યોજાનાર કાર્યક્રમમાં આમંત્રણ મળ્યા બાદ હાજર રહેવા માટે પૂર્વ રાષ્ટ્રપતિ પ્રણવ મુખરજીએ મૌન તોડ્યું છે. પૂર્વ રાષ્ટ્રપતિએ જણાવ્યું કે તેમને જે કંઈપણ કહેવું છે તે નાગપુરમાં જ કહેશે. બંગાળી અખબાર આનંગ બજાર પત્રિકાને આપેલા એક ઈન્ટરવ્યૂમાં પ્રણવ મુખરજીએ જણાવ્યું કે, ‘મારે જે કંઈપણ કહેવું છે, હું નાગપુરમાં જવાબ આપીશ. મને અનેક પત્રો મળ્યા અને લોકોએ પૂછ્યું, પરંતુ મે કોઈને જવાબ આપ્યો નથી.’